钦定古今图书集成/理学汇编/经籍典/第062卷 > 《太极图解》二卷
## 钦定古今图书集成/理学汇编/经籍典/第062卷 > 《太极图解》二卷

### 按翁酉序道学之失传也久矣人心之昏晦也甚矣如太极图之说世之疑者何其多乎或以继善成性不当分阴阳或以太极阴阳不当分道器或以仁义

中正，不当分体用。有谓一物不可言各具一太极者；
有谓体用一原，不可言体立而后用行者；有谓仁为
体统，不可偏指为阳动者；有谓仁义中正之分，不当
反其类者。诸说纷纷不一，殊不知皆取于《易》之大意而学者不深考也。至文公朱先生屡为之辨明，尚见
劾于林栗之章；而陈贾伪学禁之请，亦由是而阶也。
则夫道之不明不行也，奸邪之说阻之也。然是理微
妙而难明，人心昏迷而罔觉。先师节斋先生乃能深
究精妙，著书两卷。酉因侍立而读之，见其言约而道
大，文质而义精，意淡而味远，且比次整齐，条理详密，
真有得于圣贤之心者。孔子谓：“《易》有太极于变易之
中，而有不易之妙。”周子云“无极而太极。”于无体之间
而有至中之理。用之精，本无极也。无极之真，即太极
也。世之言一物各具一太极者，固非所以尽其本。而
谓太极之上别为无极者，是有二本也。学者不观太
极，无以知气之所由始；不观无极，无由知理之所由
充。非先生穷深探微，得其旨趣之大，则周、朱之言，何
由取信于人哉？况时“之人察理未精，讲论未明，徒务
新奇，泥于名数，而不思无极者，乃至极之得名。不知
太极者，即不可加之至理。老师宿儒，纷纷附和，以误
天下后世者多矣，未见若先生此书之明且尽者也。
然则圣贤之心法，得周、朱而传授；周、朱之太极，得先
生而益显。其光绍前绪、揭示后学也，厥功盖不细矣。
酉不”敏不足以表暴先生著述之盛，而使学者有日
就月将之功，是亦不失作《书》之本意也。

### 蔡沉皇极内篇〈阙〉卷

### 按沉自序略曰体天地之撰者易之象纪天地之撰者范之数数者始于一象者成于二一者奇二者耦也奇者数之所以行耦者象之所以立故二而四四

而八，八者，八卦之象也；一而三，三而九，九者九畴之
数也。由是重之，八而六十四，六十四而四千九十六，
而象备矣；九而八十一，八十一而六千五百二十一，
而数周矣。《易》更四圣而象已著，范锡神禹，而数不传。
先君子曰：“洛书者，数之原也。”余读《洪范》而有感焉，上
稽天文，下察地理，中参人物，古今之变，穷义理之精
微，究兴亡之征兆，“显微阐幽，彝伦攸叙，秩然有天地
万物各得其所之妙。”岁月侵寻，粗述所见，辞虽未备，
义则著矣。嘉定戊寅，长至蔡沉仲默父序。

### 按胡一桂周易启蒙翼传外篇按皇极内篇者蔡九峰先生之所作也先生名沉字仲默朱文公门人其意谓河图更四圣而象已著洛书锡神禹而数不传

故作是书以究极其数。其演数之法，纵横皆九位。经
之以一一一二，至于九一九二，而终之以九九。纬之
以一一二一，至于九一九二，亦终之以九九。其筮法
或以蓍，或以木。惜变数之法不传，莫能适诸用也。今
姑录其要旨，以见一书之概云。